Cuneiform Tablet Kt u/k 3 (Kaniš 2 pl. 60.1)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-IŠTAR qí-bí-ma um-ma a-šùr-GAL-ma i-na 16 TÚG ša ik-ri-bi-kà a-na 2 TÚG 2 me-at URUDU a-ba-an ma-tim tù-ra-mì-DINGIR i-dí-na-am a-na 2 TÚG 1 me-at 80 ma-na URUDU a-ba-an ma-tim šu-ḫu-bur i-dí-na-am a-na 2 TÚG 1 me-at 80 ma-na URUDU a-ba-an ma-tim a-šùr-ba-ni i-dí-na-am me-at 80 ma-na URUDU a-ba-an ma-tim ša 3 TÚG a-la-ḫu-um i-dí-na-am ší-tí ṣú-ba-tí 3 TÚG ma-aṭ-ú-tí-šu-nu e-zi-ba-ma 16 GÍN.TA ta-ad-nu 1 TÚG ša qá-tim ša i-a-tí i-dí-na-ni a-na 10 GÍN KÙ.BABBAR ta-dí-in a-na 2 TÚG 0.66666 ma-na KÙ.BABBAR lu-lu i-dí-na-am ŠU.NÍGIN URUDU ša i-ta-dí-nu 8 me-at 40 ma-na a-ba-an ma-tim a-na áb-na-tí-ni i-tù-ur-ma 7 me-at 60 ma-na 12 ma-na.TA a-na ḫi-tim KÙ.BABBAR i-na áb-na-tí-ni ù URUDU i-na áb-na-tí-ni ŠU.NÍGIN KÙ.BABBAR-šu 3 ma-na 10 GÍN KÙ.BABBAR lu 0.66666 ma-na KÙ.BABBAR ša 2 TÚG ša lu-lu i-dí-na-ni lu ší-im 1 TÚG ša qá-tim ša i-a-tí ta-dí-na-ni 10 GÍN KÙ.BABBAR ší-im-šu lu 3 TÚG ma-ṭí-ú-tí-šu-nu ša i-a-tí e-zi-ba-ni 16 GÍN.TA KÙ.BABBAR-áp-šu 0.83333 ma-na LÁ 2 GÍN ŠU.NÍGIN KÙ.BABBAR-pì-kà 4.66666 ma-na 8 GÍN KÙ.BABBAR ŠÀ.BA 4.33333 ma-na 4 GÍN KÙ.BABBAR ku-nu-ki-a ma-nu-um-ba-lúm-a-šùr DUMU en-na-ma-nim a-ṣé-er ili₅-mì-tí ú-bi₄-il₅ ší-tí KÙ.BABBAR 0.33333 ma-na 4 GÍN ku-nu-ki-a a-na IR DUMU a-al-DU₁₀ a-na ṣé-er ili₅-mì-tí ú-bi₄-il₅ 6 TÚG mu-er-tù-šu ša sú-in-SIG₅ e-zi-ba-ni 9 GÍN.TA ta-ad-nu KÙ.BABBAR-áp-šu-nu 0.83333 ma-na 4 GÍN <big_gap> ŠÀ.BA 12 GÍN KÙ.BABBAR {d}EN.LÍL-ba-ni il₅-qé sú-in-SIG₅ iq-bi₄-a-am um-ma šu-ut-ma ni-pì-il₅-tám ḫa-bu-lá-ni 10 GÍN KÙ.BABBAR a-na IR ša šu-a-nim ú-ra-dí-ma a-na be-lúm-ba-ni a-dí-in ší-tí KÙ.BABBAR 0.5 ma-na 2 GÍN ku-nu-ki-a ma-nu-ba-lúm-a-šùr a-ṣé-er ili₅-mì-tí ú-bi₄-il₅ lu ší-im ṣú-ba-tí ša ik-ri-bi₄-kà lu ší-im 6 TÚG ša sú-in-SIG₅ e-zi-ba-ni lu ší-im 2 TÚG 0.66666 ma-na KÙ.BABBAR ša lu-lu i-dí-na-ni 4 ku-a-tum 2 ma-na KÙ.BABBAR ku-nu-ki-a i-na ší-im URUDU SIG₅ a-na-lí DUMU a-al-DU₁₀ a-ṣé-er ili₅-mì-tí ú-bi₄-il₅ mì-ma a-ni-im ša a-na ṣé-er ili₅-mì-tí uš-té-bi-lu i-na na-áš-pé-er-tí-ia um-ma a-na-ku-ma KÙ.BABBAR a-na a-bi₄-kà šé-bi₄-il₅ mì-šu ša a-na 4 ma-na KÙ.BABBAR ša ta-áš-ta-na-pá-ra-ni 8.5 GÍN KÙ.AN ša 3 ni-a-tí e-zi-ba-kum a-ḫu-um ú eb-ru-um úz-ni ip-té 1.66666 ma-na KÙ.BABBAR aḫ-ša-lim i-na ḫa-tu-uš i-dí-ší ù {d}UTU.DU₁₀ tap-pá-i iš-tí-šu i-li-ik ki-iš-dá-tí-šu il₅-qé i-a-tù-ma ki-iš-dá-tù-a lá iš-tí-kà i-ba-ší-a a-mu-tám tí-ba-as-na-i-um il₅-qé-ší-ma wa-ar-kà-tám ú-ta-e-ru-ni-ku-nu-tí a-na ša ú-ta-e-ru-ni-ku-nu-tí-ni 3 me-at URUDU i-dí-nu-ni-ku-nu-tí-ni 1 me-at URUDU qá-tí lá tal-qé-e a-na URUDU ša ḫa-bu-lá-ku-ni a-dí lu-li-im ša ta-áš-pu-ra-ni ša i-na ni-kà-sí i-na ba-ri-a uš-bu-ni lá i-ba-ší ú-la ta-aḫ-sí-is-tum lá i-ba-ší šu-ma ba 1 me-at 50 ma-na lu-la-am i-na li-bi₄-a ta-dí nu-ku-ra-ú i-na ba-ri-ni i-ba-ší-ú